রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| ফলানির্মাণ পালা ||
পৃষ্ঠা   ১  ২  ৩  ৪
সমতুল বরাত চৌসর চারি ঢাল  |
তার গায়ে পরিপাটি সুবর্ণ গজাল  ||
ঝনঝন শবদে হাথের অস্ত্র পড়ে |
লোকে বলে কামিলা গড়িল বস্যা গড়ে ||
বাম হাথে যাঁতা টানে হুতাসনে হরি  |
রাঙ্গ সাটে ফুল কাটে সাদামাঠা করি  ||
পরিপাটি পত্তন অংশুক জৌ চাল |
বিশেষ বর্ণক ভেদ হিঙ্গুল হর্তাল ||
সারি সারি সমুখে বর্ণকপূর্ণ মালা |
রাধাকৃষ্ণ বলিয়া বিশাই লিখে ফলা  ||
ভাগবত ভারত অনেক শাস্ত্র দেখে |
মহাকবি পন্ডিত পুরাণ যেন লেখে ||
কৃষ্ণের মহিমা লিখে সজল নয়ান |
ভারথের সমুখে লিখিল সাবধান ||
বিশাই বিশেষ লিখে বসিয়া বিরলে |
বাম হাতে সমুখে সোনার বাতি জ্বলে ||
জয়দূর্গা মনে জপে রঙ্কিণী বাশুলি |
রাধাকৃষ্ণ বলিয়া সমুখে ধরে তুলি  ||
লিখন আরম্ভ আগে লিখিল গণেশ  |
বদন কুঞ্জর শোভা মনুহর বেশ  ||
গোপাল গোবিন্দ হরি বলে দশবার  |
কান্দিতে কান্দিতে লেখে কৃষ্ণ-অবতার ||
বসুদেব-কুলেতে দৈবকী ঠাকুরাণী |
চতুর্ভূজ-রূপে জন্ম নিল চক্রপাণি ||
গদা পদ্ম শঙ্খ চক্র বনমালা গলে  |
সুবর্ণ নূপুর শোভে চরণকমলে ||
পরিধান পীতবস্ত্র পতঙ্গ-উদয়  |
জন্মদাতা-সমুখে বলেন সবিনয়  ||
কৃষ্ণ বলে শুন পিতা বিশেষ বচন |
আমাকে লইয়া চল গোকুল ভুবন  ||
লুকাইয়া রাখিবে নন্দের অন্তঃপুর |
যশোদার কন্যা আনি ভান্ড কংসাসুরে ||
কংসের নিধন হেতু এই অবতার |
চল শীঘ্র গোকুল যমুনা হয়্যা পার ||
বলিতে বলিতে কৃষ্ণ বালক মূরতি |
বিশাই কান্দিয়া লেখে বাম করে বাতি ||
কান্দিয়া আকুল হয়্যা কৃষ্ণ নিল কোলে |
আনন্দে করিল যাত্রা নন্দের গোকুলে ||
দূর হৈল কপাট প্রসন্ন হৈল গন |
বাহিরে অসুর যত নিদ্রা অচেতন ||
মেঘের গর্জন ঘোর অন্ধকার রাতি |
পাছু হইতে বাসুকি ধরিল দন্ড ছাতি ||
কৃষ্ণকোলে বসুদেব গোকুল পয়ান |
দারুণ দরিয়া পথে উড়িল পরাণ ||
যমুনা হিল্লোল শুনি তরঙ্গ গভীর |
ভুজঙ্গ গর্জন ঘোর ঘন ডাকে নীর ||
পার হইতে বসুদেব জলপানে চায়  |
কৃষ্ণকোলে করি কান্দে না দেখি উপায়  ||
মনে কর গোকুল যাইব কোন্ গনে |
নিকট মথুরা পাছে কংসরাজা শুনে ||
হায় হায় বলে তখন কোলে নারায়ণ  |
দুহাথে ধব়্যাছে দড় পরম যতন ||
হেন বেলা ভবানী আপনি বরদায়  |
শৃগালের রূপ ধব়্যা পার হয়্যা যায়  ||
পূরববাহিনী দেবী য়মুনার জলে |
এ সব দেখিয়া তখন অল্প জল বলে ||
পাছু পাছু কৃষ্ণ কোলে সত্ত্বর গমন |
কোলে হৈতে আমণি পড়িল নারায়ণ ||
.                                             ফলানির্মাণ পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা